23MOC-60

Behean sinatzen duten talde parlamentarioek, Legebiltzarreko Erregelamenduan xedatuaren babesean, honako mozio hau aurkezten dute, Parlamentuaren azaroaren 2ko (osteguna) Osoko Bilkuran eztabaidatu eta bozkatzeko:

Zioen azalpena.

Aurrekaririk gabeko gertakariak eta Gazako zerrendan gertatzen ari den egoera ikusirik, zeinetan milaka zibil hildako baitaude, horien artean 2.000 haur baino gehiago, honako erabaki-proposamen hauek aurkezten ditugu:

1. Nafarroako Parlamentuak gatazkako alderdiei exijitzen die nazioarteko legeria bete dezaten, bereziki NBEaren ebazpenak.
2. Nafarroako Parlamentuak salatu egiten du Israelek milioi bat pertsona baino gehiagori emandako ebakuazio-agindua, nazioarteko zuzenbidearen aurkakoa den lekualdaketa behartua eragin baitu, eta laguntza humanitarioa sar dadila eskatzen du, herritarrek berriz ere eskura izan ditzaten ura, elektrizitatea, elikagaiak, botikak eta bizitzeko funtsezko den oro.
3. Nafarroako Parlamentuak salatu egiten du Gazako biztanleei ezartzen ari zaien zigor kolektiboa; izan ere, Gatazka Armatuen Legearen arabera –besteak beste, Genevako eta Hagako Konbentzioak biltzen ditu–, zigor kolektiboa, gerra-krimena izateaz gain, gizateriaren aurkako krimen gisa ere tipifikatuta dago.
4. Nafarroako Parlamentuak Espainiako Gobernua premiatzen du jardun dezan Nazioarteko Legeria indarduna betetzeko eta betearazteko duen betebeharri helduz, eta berehalako su-eten iraunkorra exiji dezan.

Iruñean, 2023ko urriaren 26an.

Foru parlamentariak: Laura Aznal Sagasti, Pablo Azcona Molinet, Carlos Guzmán Pérez